Magdeburga

Magdeburga () ir pilsēta Vācijas austrumos pie Elbas upes, Saksija-Anhaltes federālās zemes galvaspilsēta. Otrā pasaules kara laikā pilsēta tika nopostīta gaisa uzlidojumos, un pēc 1945. gada tā ir praktiski uzcelta no jauna.

Vēsture 
Pirmoreiz minēta Kārļa Lielā rakstos 805. gadā. Ķeizars Otons I 10. gadsimtā Magdeburgā dibināja arhibīskapiju. 1035. gadā Magdeburga saņēma tiesības rīkot tirdzniecības sanāksmes. No šim tiesībām vēlāk izveidojās Magdeburgas tiesības, kuras tika piešķirtas ļoti daudzām Viduseiropas un Austrumeiropas pilsētām.

13. gadsimtā Magdeburga kļuva par Hanzas savienības pilsētu.

Ievērojami objekti 

Magdeburgā ir daudz senu baznīcu un klosteru. Iespaidīgākā ir gotiskā Doma (Sv. Maurīcija un Katrīnas) katedrāle.

Jauna ēka ir "Zaļā citadele" (Grüne Zitadelle), tā ir pēdējais arhitekta Frīdensreiha Hundertvasera projekts.

Cilvēki 
Magdeburgā dzimuši:

 Oto fon Gērike (Otto von Guericke, 1602 — 1686) — fiziķis
 Georgs Kaizers (Georg Kaiser, 1878 — 1945) — dramaturgs
 Kristāne Nisleina-Folharde (Christiane Nüsslein-Volhard, 1942 —) — bioloģe
 Erihs Ollenhauers (Erich Ollenhauer, 1901 — 1963) — politiķis
 Frīdrihs Vilhelms fon Šteibens (Friedrich Wilhelm von Steuben, 1730 — 1794) — karavīrs
 Georgs Filips Tēlemanis (Georg Philipp Telemann, 1681 — 1767) — komponists
 Hennings fon Treskovs (Henning von Tresckow, 1901 — 1944) — karavīrs
 Erihs Veinerts (Erich Weinert, 1890 — 1953) — rakstnieks

Ārējās saites 

 Oficiālā pilsētas mājaslapa 

Magdeburga
Hanzas pilsētas
Saksija-Anhalte